
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 6P/89/2025 8825201850 18. 11. 2025 JUDr. Iveta Mihóková ECLI:SK:OSVT:2025:8825201850.2
ROZSUDOK V MENE SLOVENSKEJ REPUBLIKY Okresný súd Vranov nad Topľou sudkyňou JUDr. Ivetou Mihókovou v právnej veci navrhovateľa: A. B., nar. XX.XX.XXXX, trvale bytom C. XXX/XX, C. D., proti manželke, ktorá návrh nepodala: B. B., nar. XX.XX.XXXX, trvale bytom B. XXXX/XXX, E. F. za účasti maloletého dieťaťa: mal. G. B., nar. XX.XX.XXXX, bytom pri matke, zast. kolíznym opatrovníkom: Úrad práce, sociálnych vecí a rodiny Vranov nad Topľou, oddelenie SPO detí a sociálnej kurately, Námestie slobody 5, 093 01 Vranov nad Topľou, v konaní o rozvod manželstva a úpravu práv a povinností rodičov k mal. dieťaťu, t a k t o rozhodol: I. Súd manželstvo účastníkov konania, A. B., nar. XX.XX.XXXX a B. B. B., A. H., nar. XX.XX.XXXX, uzavreté 25.04.2009, ktoré je zapísané v Knihe manželstiev Matričného úradu vo E. F. I., vo zv. XX, ročník 2009, na strane 87, pod por. číslom 42, r o z v á d z a. II. Pokiaľ sa týka úpravy práv a povinností rodičov k maloletej G. B., súd s c h v a ľ u j e dohodu rodičov uzavretú v tomto znení: Mal. G. B., nar. XX.XX.XXXX, s a na čas po rozvode z v e r u j e do osobnej starostlivosti matky. Každý z rodičov j e o p r á v n e n ý mal. dieťa zastupovať a spravovať jeho majetok. Otec s a z a v ä z u j e platením výživného na mal. dieťa po 200,- eur mesačne matke vždy do 20. dňa toho ktorého mesiaca vopred začínajúc právoplatnosťou rozsudku o rozvode. III. Žiaden z účastníkov n e m á nárok na náhradu trov konania. odôvodnenie: 1. Navrhovateľ sa podaným návrhom domáhal rozvodu manželstva a úpravy práv a povinnosti rodičov k maloletému dieťaťu na čas po rozvode. 2.
Manželka s návrhom súhlasila.
3. V priebehu pojednávania účastníci konania uzavreli rodičovskú dohodu o úprave práv a povinností rodičov k maloletému dieťaťu na čas po rozvode. 4. Kolízny opatrovník doporučil vzhľadom na jednoznačné stanoviská účastníkov konania manželstvo rozviesť a schváliť dohodu rodičov.
5. V zmysle ust. § 221, písm. a) CSP, písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomností všetkých strán, alebo ich zástupcov, ktorí sa vzdajú odvolania. 6. V danom prípade sa navrhovateľ, manželka a kolízny opatrovník zúčastnili pojednávania vo veci a po vyhlásení rozsudku sa vzdali práva odvolania proti všetkým jeho výrokom. Berúc do úvahy uvedené skutočnosti, písomné vyhotovenie rozsudku neobsahuje odôvodnenie. Poučenie: Proti tomuto rozsudku odvolanie nie je prípustné, pretože účastníci sa po jeho vyhlásení vzdali práva odvolania a rozsudok nadobudne právoplatnosť dňom doručenia. U p o z o r n e n i e : Podľa § 27 ods. 1 Zákona o rodine, zákon č. 36/2005 Z. z., manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko.

Zdroj: KAUZIS.SK – https://www.kauzis.sk/judikatura/r/ECLI:SK:OSVT:2025:8825201850.2 (dáta aktuálne k 4. 11. 2026). Záväzné je znenie zverejnené súdom.




